Video: ŉ Foto kan jou kind se lewe redDie foto van Avery Fitzgerald waar sy ma die skynsel opgemerk het (Skermskoot uit die video) Volgens ŉ ma van Illinois in Amerika het ŉ skynsel op ŉ foto in haar tweejarige seuntjie se oog sy lewe gered. Julie Fitzgerald van Rockford het aan ABC News gesê sy het al ŉ paar maande gelede iets vreemd in Avery se oog opgemerk. Sy het onlangs ook ŉ artikel gelees oor ŉ vrou wat ŉ wit skynsel op ŉ foto raakgesien het en toe bevind het dat dit kanker is. Sy het drie weke gelede ŉ foto geneem van Avery en besef dit lyk dieselfde as die foto in die artikel wat sy gelees het. Sy het hom dadelik na ŉ spesialis geneem waar hulle bevestig het Avery het “verskeie gewasse” in sy oog. Volgens dokters het hulle net betyds die oog kon verwyder, wat ongetwyfeld sy lewe gered het. https://youtu.be/tt-K8cCzFc0